जबलपुर। कलेक्ट्रेट में कोई काम हो और रिश्वत न लगे, भला ऐसा हो सकता है। इसकी बानगी नामांकन में भी देखने को मिली। नामांकन फार्म जमा करने के आखिरी दिन गोरखपुर एसडीएम यानी पश्चिम विधानसभा रिटर्निंग कार्यालय में पदस्थ लिपिक भारत सिंह राठौर ने निक्षेप राशि के अलावा एक हजार रुपए भी मांग लिए। यह पूरा नजारा वीडियो सर्विलांस टीम के कैमरामैन ने रिकॉड कर लिया। इसी वीडियो के आधार पर लिपिक को तत्काल निलंबित करने के आदेश जिला निर्वाचन अधिकारी एवं कलेक्टर छवि भारद्वाज ने दिए हैं। वहीं दूसरे लिपिक तपन मोदी को शोकाज नोटिस जारी किया गया है।